Log sehuksën lob Yesu yi hur maluh deluḳ medeya nġaggee nenga
bederaḳ ya yaġ in bë denah Kapernaum.
Lob buk loḳ in sir geYesu yö nahën nedo ḳedu,
log sanġ yam niwëëk benġaggee tëë böp.
Log detee yaġ meto deya nġaggee vuheng rot,
(yoh vu 5 ma 6 kilomita),
lom delë Yesu raḳ nare nġaggee vavunë meverup dus vu yaġ,
lob deggöneng rot.
Rëḳ Yesu nër ya vu sir bë,
“Yiḳ sa sën verup agi,
om ham su ġöneng!”
Lob devonġin bë degeḳo yi jaḳ na yaġ rëḳ pevis metöḳ ya nġaggee nenga sën bë dena lo.